16/01/2017 | Administración LocalMunicipal
Frades
Anuncio de creación de mesa de contratación permanente e designación da súa composición e réxime xurídico

A Xunta de Goberno Local do Concello de Frades, en sesión ordinaria celebrada o 29-12-2016 aprobou a CREACIÓN DE MESA DE CONTRATACIÓN PERMANENTE E DESIGNACIÓN DA SÚA COMPOSICIÓN E RÉXIME XURÍDICO, de acordo co seguinte detalle: Primeiro: A creación dunha única Mesa de Contratación Permanente para os procedementos de contratación competencia da Xunta de Goberno Local, por delegación da alcaldía. Segundo: A composición da Mesa de Contratación Permanente para todos os procedementos de contratación sería a seguinte: a) Membros: Presidente/a: O alcalde- Presidente Vogais: A Secretaria-Interventora municipal A Arquitecta municipal O concelleiro que teña atribuída a área de Facenda. Secretario/a: A técnica de emprego local municipal Terceiro: O réxime xurídico aplicable quedaría redactado do seguinte xeito: a) Substitucións: En caso de vacante, ausencia, enfermidade ou outra causa legal que impida a asistencia dos titulares, estes serán substituídos: O Presidente polo tenente de alcalde. A Secretaria- Interventora polo funcionario a quen corresponda a súa substitución accidental; A arquitecta municipal por un concelleiro/a do grupo de goberno designado pola alcaldía; O concelleiro de Facenda, Por un concelleiro/a do grupo de goberno designado pola alcaldía. b) Réxime Xurídico da Mesa de Contratación Permanente.1.- A Mesa de Contratación permanente reunirase naqueles casos nos que a convoque a alcaldía, en atención aos expedientes de contratación que deba de coñecer e que, conforme ao artigo 320 do Texto Refundido da Lei de Contratos do Sector Público aprobado por Real Decreto Lexislativo 3/2011 de 14 de novembro esixan a súa intervención.2. Para a válida constitución da Mesa deberán estar presentes a maioría absoluta dos seus membros e, en todo caso, o Presidente, o Secretario, e como vogais a Secretaria- Interventora.3.- Todos os membros da Mesa de Contratación terán voz e voto, agás o Secretario que actuará con voz pero sen voto. A Mesa poderá propoñer á Presidencia o nomeamento de cantos asesores considere conveniente en razón dos seus especiais coñecementos técnicos, que poderán asistir ás súas reunións, con voz e sen voto, naqueles procedementos de contratación nos que a complexidade das valoracións das ofertas así o aconselle, sen que teñan a consideración de membros da Mesa de Contratación, nin outra función que a de informar e asesorar de forma non vinculante.4. A Mesa de Contratación permanente rexerase, en canto ao seu funcionamento, pola presente Resolución, polo Texto Refundido da Lei de Contratos do Sector Público aprobado polo Real Decreto Lexislativo 3/2011, de 14 de novembro, polo Real Decreto 817/2009, do 8 de maio, polo que se desenvolve parcialmente a Lei 30/2007 do 30 de outubro de Contratos do Sector Público, polo establecido en materia de órganos colexiados no Capítulo II do Titulo II da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. c) Efectos. A presente Resolución debe publicarse no perfil do contratante e no Boletín Oficial da Provincia e producirá efectos dende o día seguinte ao da súa publicación no Boletín Oficial da Provincia. Frades, 11 de xaneiro de 2017 O Alcalde-Presidente, Asdo: Roberto Rey Martínez